ועדת הכלכלה, כנסת 18, פרוטוקול מספר 250, 2010-06-06 10:30

אופיר אקוניס: בוקר טוב לכם, שבוע טוב.

אופיר אקוניס: אנחנו מקיימים היום, לפנים משורת הדין ביום ראשון השבוע, ישיבה של ועדת הכלכלה כאן בכנסת בנושא היערכות משרד התחבורה לטיפול בשדות תעופה פנים ארציים.

אופיר אקוניס: אנחנו מתמקדים בהרצליה וקרית שמונה.

אופיר אקוניס: נעסוק גם בחיפה, כי הוא בתוך ההגדרה של שדות תעופה פנים ארציים.

אופיר אקוניס: אדוני המנהל הכללי, אני מזכיר לך ולכל הנוכחים שב-23 בנובמבר ביקשנו כאן, בתום ישיבה מיוחדת של ועדת הכלכלה, להניח על שולחן הכנסת, אז זה היה תוך שלושה חודשים, תכנית מפורטת להעתקת שדה התעופה בהרצליה, תוך הידברות עם כל המשרדים וגם עם מערכת הביטחון כמובן, בעניין.

אופיר אקוניס: בינתיים הגענו כבר לחודש יוני 2010.

אופיר אקוניס: אני חושב שבישיבה על הרצליה היה קונצנזוס מאוד רחב על חשיבות ההעתקה של השדה.

אופיר אקוניס: גם סיירנו שם, כזכור לך.

אופיר אקוניס: אנחנו אולי בנפרד עשינו את זה אבל קיימנו שם סיור, וראינו שהמטרד הוא סביבתי והמטרד גדול לכל התושבים.

אופיר אקוניס: וגם הובטח לנו להקים שם, ובכך אולי לנסות לסייע לבעיית הדיור של הזוגות הצעירים, בכלל בכל רחבי הארץ יש בעיה כמובן, אבל גם באזור המרכז.

אופיר אקוניס: דבר נוסף שדנו בו הוא שדה תעופה שני, או מנחת נוסף, שקיימנו עליו ישיבה.

אופיר אקוניס: הייתי גם בסיור וראיתי מתקן שהפך ממנחת למתקן זמני למסיבות עבור תושבי הגליל העליון.

אופיר אקוניס: זה חשוב לחגוג, תמיד, גם בזמנים פחות משמחים.

אופיר אקוניס: הוא הפך לסוג של מתקן לבילוי במקום להיות מנחת לתעופה פנימית, כפי שהיה עד, אם אינני טועה, שנת 2000, אבל יתקנו אותי נציגי מועצת עיריית קרית שמונה בהמשך, אם אני טועה בזמן.

נחום חופרי: עד 2004.

אופיר אקוניס: אוקי, עד 2004, אבל ראיתי שם חוסר תנועה משווע, ואנחנו ננסה גם לקבל מושג על מה קורה בחיפה, כי זה אולי ייתן לנו סוג של פתרון.

אופיר אקוניס: אני מבקש קודם כל ממך, המנהל הכללי של משרד התחבורה, לתת לנו סקירה על מה נעשה עד עכשיו.

אופיר אקוניס: התחייבנו על שלושה חודשים שעברו, אז בחודש יוני אנחנו מציינים בצורה חגיגית וחוזרים לישיבת מעקב בנושא הזה.

אופיר אקוניס: לאחר מכן נשמע את הנציגים של הרשויות המקומיות, תושבים אם הגיעו וכדומה.

יעקב גנות: לגבי הרצליה, אני מקווה שלא תצטרך לשמוע את כולם, כי אנחנו, כפי שהבטחנו, ומכיוון שלמדתי כלל, הבטחות מקיימים, תוך חודשיים עבודה מוכנה, לגבי משמעויות העברת שדה תעופה הרצליה לכל מקום אחר; התקציביות, ארגוניות, מבצעיות, כלליות וכל מה שקשור מבחינתנו.

יעקב גנות: אנחנו נציג את העבודה.

יעקב גנות: מדובר בעבודה שבוצעה על ידי אנשי רשות שדות התעופה, מה המשמעות, עד הפרט האחרון, כולל גם ביצוע.

יעקב גנות: רק דבר אחד לא מצאנו, נכון להיום - את המקום החלופי.

אופיר אקוניס: זה אדיר.

23596: זה חתונה ללא חתן.

אופיר אקוניס: אני כל כך מעריך אותך.

אופיר אקוניס: ביום שישי אחר הצהריים יצא לי לראות את תעלת בלאומליך.

אופיר אקוניס: הדבר הזה ענק.

אופיר אקוניס: כל מי שנכנס לשירות הציבורי, ודאי לעירוני, לכם אני אומר, ראשי הערים, חייב לראות את הסרט הזה.

יעקב גנות: מכיוון שהנושא לא כל כך מצחיק, אני אמשיך.

יעקב גנות: חיפשנו מקומות שנוכל לפזר את הפעילות משדה התעופה הרצליה למקומות אחרים.

יעקב גנות: יש מקומות, אין מקום אחד שאתה יכול לקחת אותו ממקום א' להעביר אותו למקום ב'.

יעקב גנות: אלו המשמעויות התקציביות, תביא את הרבע מיליארד שקל ותעבור.

יעקב גנות: אבל משרד הביטחון, זה לא סוד, כל מה שאתה אומר, לא ולא ולא, ואני מבין אותם גם.

יעקב גנות: אני מבין את כולם, רק דבר אחד אני לא מבין, מי שרוצה שאנחנו נעתיק שדה תעופה, ורק אומר, 'לא פה ולא פה ולא פה'.

יעקב גנות: אז אם לא פה ולא פה ולא פה, אז אני חוזר כפי שאתה אומר, תעלת בלאומליך, ואתה אומר לאן?

יעקב גנות: שדה תעופה במגידו.

יעקב גנות: אנחנו יכולים להעביר חלק מהפעילות, יכולים להעביר.

יעקב גנות: היו"ר אופיר אקוניס: זה מנחת?

יעקב גנות: זה שדה תעופה.

אופיר אקוניס: מוגדר כמנחת.

יעקב גנות: כן.

יעקב גנות: חלק מהפעילות אנחנו יכולים להעביר לשדה התעופה במגידו.

יעקב גנות: חלק מהפעילות.

יעקב גנות: אנחנו בימים אלה בוחנים וצריכים לקבל תשובה ממשרד הביטחון לגבי שדה תימן.

יעקב גנות: שדה תימן כיום הוא מנחת, אבל אם לא תהיה בררה ומשרד הביטחון לא ייתן לנו יכולת, או לא יאפשר לנו מקומות נוספים, נצטרך לבחון את הפיכתו לשדה תעופה.

יעקב גנות: יש לזה משמעויות אדירות, ואני לא בטוח שמשרד הביטחון מעוניין להפוך את המקום הזה, או יכול בכלל.

יעקב גנות: ..

יעקב גנות: מרשות התעופה האזרחית נמצאים פה, הוא יתייחס לזה בהמשך.

יעקב גנות: קיבלנו היום הודעה שיכול להיות שבעין שמר נוכל להוסיף פעילות.

יעקב גנות: לא במקום הקיים, על יד, צריכים לבחון את זה.

אופיר אקוניס: היום קיבלת את ההודעה?

יעקב גנות: כן, בבוקר.

יעקב גנות: התקיימה ישיבה לפני כמה ימים אצלנו, לקראת הדיון הזה.

יעקב גנות: עצם העובדה שוועדת הכלכלה של הכנסת לוחצים, הנה, נציגי משרד הביטחון פה, באיזה שהוא מקום חלה תזוזה.

יעקב גנות: אדוני, אני רוצה להיות הוגן, מה שלא טופל כל כך הרבה שנים...

יעקב גנות: נכון שאנחנו התחייבנו תוך חודשיים.

יעקב גנות: בתוך חודשיים, במה שתלוי בי, אנחנו מוכנים.

אופיר אקוניס: לא הבנתי, זה היה מוכן תוך חודשיים מנובמבר?

אופיר אקוניס: יעקב גנות: כן.

אופיר אקוניס: אז למה לא העברתם אלינו את זה?

יעקב גנות: לא התבקשנו, לא העברנו.

אופיר אקוניס: בטח שהתבקשתם.

יעקב גנות: אז אני מתנצל, אדוני.

לאה ורון: אתם התבקשתם להעביר בפברואר תכנית מסודרת.

יעקב גנות: אז אני מתנצל.

אופיר אקוניס: אז אתם כמובן מניחים היום על שולחן הכנסת תכנית חלופית.

יעקב גנות: אמת, כפי שהתבקשנו.

יעקב גנות: היו לא מעט דיונים עם רשות התעופה האזרחית, ואין מומחים מבחינת משרד התחבורה גדולים ואין קובעים יותר מאשר רשות התעופה האזרחית.

יעקב גנות: גם רשות התעופה האזרחית וגם רשות שדות התעופה טוענים שבהעתקה מוחלטת של שדה תעופה בהרצליה יש פגיעה לא קטנה בפעילות האזרחית ובתעופה האזרחית.

יעקב גנות: אבל אני, כאיש מדים ותיק, כשהתקבלה החלטה, אני מציג את המשמעויות וממשיך הלאה.

יעקב גנות: זה לגבי הרצליה.

יעקב גנות: אני מניח שבמגידו ובשדה תימן, אני מניח, אנחנו צריכים לבחון שם, אפשר לפזר את הפעילות.

יעקב גנות: אני רוצה לעדכן עוד משהו.

יעקב גנות: בימים אלה, אני מקווה שתוך חודשיים, רשות התעופה האזרחית מציעים את הפריסה העתידית או המלצה לגבי פריסה עתידית וצרכי התעופה האזרחית במדינת ישראל.

יעקב גנות: הם עוסקים בהכנת העבודה הזו כבר ארבעה חודשים, אני מקווה שתוך חודש הם מגיעים לסיום פרק הכנת העבודה.

יעקב גנות: כעבור סבב בדיקות במשרד התחבורה, נהיה מוכנים, ואני מתחייב פה לבוא ולהציג אותה גם בפניכם.

יעקב גנות: העבודה של ראש רשות התעופה האזרחית תשמש לנו כבסיס לגבי כל מה שקורה בנושא צרכי התעופה האזרחית במדינת ישראל בשנים הקרובות.

יעקב גנות: עד כאן לגבי הרצליה.

אופיר אקוניס: אני אבקש את עמדתכם לגבי קרית שמונה, אבל אני רוצה להבין לגבי הרצליה; הפעילות במגידו ובשדה תימן, לפי מה שהבנתי, אתה יכול להתחיל לדלל את הפעילות בהרצליה?

אופיר אקוניס: כלומר לעשות את זה מדורג?

אופיר אקוניס: או שאתה מחכה למסקנה כוללת?

יעקב גנות: קודם כל אני מחכה למסקנה של רשות התעופה האזרחית לגבי הפריסה העתידית והצרכים העתידיים של מדינת ישראל בנושא תעופה אזרחית.

יעקב גנות: אז המשמעות שאנחנו נדע מה אנחנו יכולים וכמה אנחנו יכולים להעמיס על מגידו, מה יהיה הגורל של שדה תימן, מבחינתנו.

יעקב גנות: מפני שלקבל החלטה אין בעיה, התקבלה החלטה, אבל אנחנו צריכים גם לדעת לקחת את התפוח הלוהט הזה לאיזה שהוא מקום.

יעקב גנות: אני עוד לא דיברתי על הנושא התקציבי, שיש לזה משמעויות, כפי שאמרתי, ואתה תראה אותן פה.

יעקב גנות: כימתנו את זה בדיוק בסכומים.

אופיר אקוניס: העבודה הכללית של רשות התעופה האזרחית כמובן תכלול גם איזה שהיא מסקנה, או איזה שהיא אמירה לגבי ההעתקה של דב, נכון?

יעקב גנות: לא.

אופיר אקוניס: אם אנחנו משאירים את מרכז הארץ בלי...

אופיר אקוניס: זה דבר גדול, ענק, שדה דב.

אופיר אקוניס: אני גם לא מבין למה מיהרתם לצאת לבניית עוד מגדלים לעשירים בתל אביב, כי חסר, כן?

אופיר אקוניס: אין מספיק מגדלים לעשירים בתל אביב, צריך לבנות עוד מגדלים, אז עכשיו אני מבין שזה על חשבון שדה דב, נכון?

אופיר אקוניס: זה פרסום שלכם.

אופיר אקוניס: אולי עוד קצת מגדלים לעשירים.

יעקב גנות: מכיוון שהשר קלע לדעת חכמים, הוא לא התחייב לשום דבר.

יעקב גנות: יש לי הכבוד והעונג להיות יושב ראש אחת מעשרות הוועדות שאני יושב ראש, הוועדה שאני עומד בראשותה רק בוחנת את משמעות ביטול והעתקת שדה דב, כאשר אני מדגיש שיש כמה חלופות.

יעקב גנות: שם יש חלופות, מפני שאת חלק מהפעילות, החלק הארי של הפעילות, אפשר לפצל בין צה"ל, משרד הביטחון, בין נמל התעופה בן גוריון, או צמצום הפעילות שם.

יעקב גנות: יש שם הרבה מאוד פעילות שהיא לא הכרחית ולא בליבת העשייה בשדה דב, כך שאנחנו בוחנים.

יעקב גנות: לא קשור דבר בדבר.

יעקב גנות: הרצליה לא קשורה בשדה דב.

אופיר אקוניס: זה ברור שיש הבדל עצום בין דב להרצליה.

יעקב גנות: זה משהו אחר.

יעקב גנות: שם מדובר בחצי מיליון נוסעים לשנה, שם רוב הטיסות הן---

אופיר אקוניס: זה רק מחזק את הטיעון שלך שאין צורך בהרצליה.

אופיר אקוניס: יעקב גנות: שם רוב הטיסות הן שדה דב.

אופיר אקוניס: דברי המנהל הכללי מחזקים את הטיעון של ראשי הרשויות.

יעקב גנות: אילת, אנחנו יכולים לבחון את האפשרות להעביר את זה לנמל התעופה בן גוריון, יש שם פעילות שצה"ל יכול להעביר למקום אחר.

יעקב גנות: יתר הדברים, אנחנו צריכים לבדוק את המשמעויות ואנחנו בוחנים בימים אלה את המשמעויות.

יעקב גנות: לא התחייבנו לכלום.

יעקב גנות: כרגע, אני מדגיש את המלה כרגע, מדובר בוועדה שבוחנת---

אופיר אקוניס: ועדה בין משרדית בראשותך?

יעקב גנות: כן.

אופיר אקוניס: נשמח גם לשמוע את המסקנות האלה.

אופיר אקוניס: כמה זמן אתם הקצבתם לבחינת הנושא?

יעקב גנות: כל דבר זה הולך מהר-מהר, אבל---

קריאה: עוד ארבעה חודשים.

אופיר אקוניס: מסתבר שהחומר היה, אבל לא הגיע לכאן.

יעקב גנות: אנחנו חיכינו שתזמין אותנו.

אופיר אקוניס: קרית שמונה קודם, כי פה היתה פנייה והיתה ישיבה בנושא.

אופיר אקוניס: אני רוצה לשמוע את התייחסויות המנהל הכללי.

יעקב גנות: אדוני, בחנו את קרית שמונה, ואיך אומרים?

יעקב גנות: גם הפעם קלענו לדעת חכמים, לא חיכינו להטלת המשימה, למרות שאני מאוד מכבד ומעריך, כי עובדה, אתה הטלת פורמלית עלינו אחריות מטעם הכנסת, אבל בחנו.

יעקב גנות: למען ההגינות מי שבחן הם אנשי רשות שדות התעופה שבדקו את הרשת ורשות התעופה האזרחית בדקו את הנתונים, ולהלן הנתונים: כיום בקרית שמונה מנחת שיש אפשרות להפעילו.

יעקב גנות: אנחנו התבקשנו להפוך אותו לשדה תעופה.

יעקב גנות: משמעות הפיכת המנחת לשדה תעופה הוא הוצאה לא גדולה של 80 מיליון שקלים.

יעקב גנות: אלה הנתונים שסוכמו על ידי רשות שדות התעופה בבדיקות מעמיקות, יחד עם משרד התחבורה.

יעקב גנות: משמעות פתיחת שדה תעופה, אני מדגיש את המלה שדה תעופה, בקרית שמונה, 80 מיליון שקלים.

יעקב גנות: יש כסף, אפשר לפתוח.

יעקב גנות: יש התנגדות של כולם, מחירים או עלויות אדירות, אנחנו חושבים שאין הצדקה.

אופיר אקוניס: מה זה התנגדות של כולם?

אופיר אקוניס: לא הבנתי.

יעקב גנות: יש התנגדות של משרד התחבורה, יש התנגדות של רשות שדות התעופה לפתיחת שדה תעופה שם.

יעקב גנות: אני רוצה להגיד ולהדגיש פה, היום השדה בראש פינה מסובסד שנתית ב-18 מיליון שקלים.

יעקב גנות: מסובסד שנתית ב-18 מיליון שקל מבלי לקחת בחשבון את הסובסידיה, רק סבסוד ישיר של התפעול על ידי אנשי רשות שדות התעופה.

יעקב גנות: זאת אומרת, הפעלת השדה הזה בלי לקחת בחשבון את הסבסוד, המשמעות היא 18 מיליון שקלים מתקציב התפעול של רשות שדות התעופה, תקציב שנתי.

יגאל בוזגלו: לא היה לנו את הרעיון להפוך את זה לשדה תעופה.

יעקב גנות: תן לי בבקשה לדבר.

יגאל בוזגלו: אין בעיה, תדבר.

יעקב בוזגלו: השארת והפיכת השדה הזה למעמד של מנחת, אני אגיד את המשמעויות: המשמעות המיידית, 2.5 מיליון שקל לטיפול שנתי שוטף.

יעקב בוזגלו: ופה שיחליט מישהו, כיום בממוצע בכל טיסה לכיוון ראש פינה נוסעים 8 אנשים, כל אחד מסובסד במאה שקלים לכרטיס, בממוצע זה בין 40 ל-50 איש ביממה, שש טיסות, אלה הנתונים.

יעקב בוזגלו: אם נפתח מחר בבוקר את המנחת בקרית שמונה, בשביל 4 אנשים לכל טיסה לראש פינה נצטרך לסבסד ב-18 מיליון שקל, פלוס עוד 2.5 מיליון שקל את קרית שמונה כמנחת.

יעקב בוזגלו: המשמעות, סבסוד של 20.5 מיליון שקלים, המנחת ושדה התעופה בראש פינה.

יעקב בוזגלו: תוסיפו לזה שאין הצדקה 18 מיליון בשביל 4 נוסעים.

יעקב בוזגלו: יותר עדיף להדביק או להצמיד לכל אחד מונית, שהוא ייסע במונית.

אופיר אקוניס: בחישוב כלכלי, כן.

יעקב גנות: רבותיי, אני שם את הנתונים כפי שאני מכיר אותם, כפי שאנחנו דלינו אותם.

יעקב גנות: אלה הנתונים.

יעקב גנות: משרד התחבורה העמיד לרשות הנוסעים לקרית שמונה, עם השלמת הסלילה/שיפור/הפעלת כביש 90 המשופר ומשופץ, רבע שעה נסיעה מקרית שמונה לכניסה לראש פינה, מוניות חינם, שמי שרוצה שייסע, והתחייבנו בידוק מקדים, אפילו בקרית שמונה, מוכנים למצוא מקום, פלוס הסעה חינם עד לראש פינה.

יעקב גנות: להפעיל במרחק של רבע שעה נסיעה.

אופיר אקוניס: ומה קרה?

יגאל בוזגלו: אדוני המנהל הכללי, זה היה רק גימיק, וחבל שעשו את זה בכלל.

יגאל בוזגלו: אני לא יודע מאיפה אתה שואב את הנתונים של 4 נוסעים מקרית שמונה, אינני יודע.

יעקב גנות: אני לא אמרתי קרית שמונה, למה אתה לא שם לב?

יעקב גנות: אתה מתאים את הנתונים למה שאתה רוצה.

אופיר אקוניס: אז מה גיליתם שם?

יעקב גנות: שבימים הראשונים נסעו קצת עם המונית ובזה נגמר הסיפור.

יעקב גנות: אנשים העדיפו בשביל הרבע שעה להגיע עם האוטו שלהם עד למחניים ולטוס לשם ולא הזדקקו למונית.

יעקב גנות: אחרי שהפעלנו את המונית חודשיים, חינם.

אופיר אקוניס: ההפעלה היתה פיילוט.

יעקב גנות: כן, פיילוט.

יעקב גנות: ראינו שחודשיים לא נוסעים אנשים, הפסקנו את ההסעה.

יעקב גנות: עכשיו מישהו צריך לקבל החלטה.

יעקב גנות: אנחנו מתנגדים לתשלום של 2.5 מיליון שקלים למנחת שבעצם הפעלתו אנחנו משמיטים גם ככה את הצידוק הרעוע של השדה במחניים.

יעקב גנות: נגיע ל-4 נוסעים פר טיסה, עשינו פלוס מינוס חלוקה 50%-50%, רבותיי, זו החלטה לא קלה.

יעקב גנות: לדעתנו היום, במצבנו, לא במצב הנוסעים של היום, לא זה הפתרון, להפעיל מנחת, לא לא-רווחי, לא שמסובסד, אבל לא מצאנו מקום להמליץ להפעיל מנחת נוסף בקרבת השדה שקיים היום.

אופיר אקוניס: זאת המסקנה של משרד התחבורה?

יעקב גנות: זאת המסקנה שלנו.

אופיר אקוניס: אני עוצר אותך כאן, מכיוון שנציגי התושבים פה הגיעו מרחוק יותר מאשר ממרכז הארץ.

אופיר אקוניס: אני אבקש לשמוע מה אתם מציעים, מר יגאל בוזגלו.

יגאל בוזגלו: צר לי, קודם כל, שזו המדיניות של משרד התחבורה, להכשיל את הנושא של החזרת הטיסות לקרית שמונה.

יגאל בוזגלו: אדוני המנהל הכללי, גם המתנ"סים לא רווחיים, אז מה, נסגור גם את המתנ"סים?

יגאל בוזגלו: נסגור את כל המדינה?

יגאל בוזגלו: לפי החישוב שלך, מה שאין לו צידוק כלכלי, לא צריך להיות בכלל פתוח.

אופיר אקוניס: מה אתם מציעים?

יגאל בוזגלו: אנחנו דיברנו על כך בוועדה הקודמת, אני מציע שהמנחת יעבוד כמנחת, אף אחד לא דיבר על שדה תעופה, וההוכחה הניצחת לכך שזה דבר מוצדק שזה עבד בזמנו וזה עבד כסדרו והיו המראות ונחיתות לקרית שמונה וממנה.

יגאל בוזגלו: אף אחד לא רוצה לפגוע בראש פינה, לא צריך להכניס את ראש פינה בעניין.

יגאל בוזגלו: היתה נחיתה והמראת ביניים בראש פינה.

יגאל בוזגלו: גם בעקבות הבשורה שהרכבת לא תגיע לקרית שמונה, אז אני חושב שאפשר לעשות פיילוט.

יגאל בוזגלו: במקום ליצור גימיקים של הסעות, אפשר ליצור פיילוט של טיסות---

יעקב גנות: גימיקים של טיסות.

יגאל בוזגלו: לא גימיקים של טיסות, אתם יותר רציניים מגימיקים, לעשות פיילוט לטיסות בקרית שמונה, לראות מה הפוטנציאל וישנו פוטנציאל של מכללת תל חי, שרק הולכת וגדלה, של קיבוצים, מושבים ורופאים וכך גם נוכל לקבל רפואה טובה לקרית שמונה, רפואה טובה לגליל, איכות גבוהה של אנשים ואני חושב שזה ייתן שירות טוב גם לתושבי קרית שמונה והאזור.

יגאל בוזגלו: והכי חשוב, זו צריכה להיות בשורה ברמה הלאומית.

יגאל בוזגלו: המדיניות שאתה מנהל אותה היא לא מדיניות שמתחשבת בנו.

אופיר אקוניס: תודה.

אופיר אקוניס: מר עמרם שחר, ממלא מקום ראש העיר.

עמרם שחר: קודם כל אני מודה על הדיון הזה.

עמרם שחר: בפעם שעברה כשנפגשנו דיברנו על מנחת.

עמרם שחר: זה דבר אחד.

עמרם שחר: דבר שני, אני איש תעשייה.

עמרם שחר: היום יצאתי בשעה חמש.

עמרם שחר: בין פעמיים לשלוש פעמים בשבוע אני מגיע לתל אביב, אם זה למשרד הביטחון, אם זה לתעשייה אווירית ובכל מיני מקומות אחרים, והיום בשביל להגיע לירושלים עשיתי חנייה בתל אביב, למען האמת, לאיזה עשר דקות, ובעשר וחצי הגעתי לירושלים.

עמרם שחר: אני מדבר על הנושא של התעשייה, זה דבר אחד.

עמרם שחר: ואחר כך אני אסביר בדיוק למה אני מתכוון.

עמרם שחר: הפיילוט שהיה לא היה מצליח בשום אופן.

עמרם שחר: אני בעל רכב, אם אני כבר נוסע לראש פינה, אז אני מארגן גם לעשות סידורים ואז אני לא תלוי במונית, אני תלוי ברכב שלי.

עמרם שחר: אם אני צריך לעשות איזה שהיא קנייה, או ללכת לרופא, אני נוסע עם הרכב שלי.

עמרם שחר: הפיילוט הזה היה מיותר, חבל על הכסף.

עמרם שחר: אנחנו מדברים כרגע על משהו שיקרב את קרית שמונה למרכז.

עמרם שחר: קרית שמונה חזקה, המרכז הוא הרבה יותר חזק.

עמרם שחר: לצערי הרב, הנושא הזה הוא משנת 55'.

עמרם שחר: עשיתי הפסקה של 20 שנה בחיל האוויר, יושב פה מפקדי לשעבר, 20 שנה הייתי בחיל האוויר ואחר כך חזרתי לקרית שמונה.

עמרם שחר: רבותיי, לא השתנה.

עמרם שחר: הגיע הזמן, בואו תתנו צ'אנס, כמו שהוא אמר, הגליל הולך לפיתוח, תעזרו לנו.

עמרם שחר: כשתהיה רכבת ויהיה כביש 6, תרשום בפרוטוקול, תסגרו את המקום, תסגרו את המנחת, אבל בינתיים בואו תעזרו לנו כדי לפתח את האזור.

עמרם שחר: כשהמנחת הזה עבד ואז אני טסתי איתו, לפני שהיה שדה התעופה, אנשים בא, תעשיינים הגיעו, גם גרו בקרית שמונה, כי מבחינת איכות החיים זה יוצא מן הכלל.

עמרם שחר: מה שחסר זה הקרבה בין הפריפריה למרכז.

עמרם שחר: כשאתה מדבר איתי על 18 מיליון שקלים או 2 מיליון שקלים, רבותיי, זה מיותר.

עמרם שחר: איך אמר יגאל?

עמרם שחר: לא כל דבר נמדד בכסף.

עמרם שחר: התרבות לא מכניסה כסף, אוי ואבוי לנו.

עמרם שחר: אז הגיעו הזמן שיתייחסו לקרית שמונה כמו שצריך.

יגאל בוזגלו: עוד דבר.

יגאל בוזגלו: אני חושב שכבר חצי הדרך להפעלת הטיסות קיימת, כי אדוני המנהל הכללי ואדוני היושב ראש, יש שם מבנה, טרמינל מסודר, עד הפרטים האחרונים.

יגאל בוזגלו: לא ייתכן שהמדינה תשקיע כל כך הרבה כסף, ואתה ביקרת במקום, אדוני היושב ראש, ראית את כל פרטי הפרטים שם, חבל מאוד שזה יהפוך להיות אבן שאין לה הופכין.

יגאל בוזגלו: תודה.

אהוד רז: בעוונותיי הייתי גם בדיון הקודם, המנהל הכללי אולי לא היה.

אהוד רז: היתה שיחה ערה וארוכה לעניין הצידוק לטיסות.

אהוד רז: זה כתוב אפילו בפרוטוקול.

אהוד רז: ההחלטות בעקבות הישיבה הקודמת היו בחינה של הפעלת מנחת בקרית שמונה, לאור דו השיח שהיה.

אהוד רז: כמו שהבנתי מהמנהל הכללי, בפועל לא נעשתה שום בחינה מחודשת.

אהוד רז: כמו שהבנתי מדבריך, בפועל אין שום מסמך כתוב בעקבות הוועדה הקודמת לעניין בחינה של מנחת לקרית שמונה.

יעקב גנות: יש.

אהוד רז: מעבר לזה שאתה אומר שאתה זוכר בעל פה את הנתונים, 2.5 מיליון שקל, יש איזה מסמך שהוגש לעניין הפעלת מנחת בעקבות הישיבה הקודמת?

אופיר אקוניס: כן.

אופיר אקוניס: משרד התחבורה הניח מסמך על שולחן הכנסת, חידוש או הפעלת ה---

אהוד רז: עם מי דיברו?

אופיר אקוניס: ועדת הכלכלה לצורך העניין מייצגת את הכנסת.

אהוד רז: אז אני אומר כך, בכח של מטיילי קרית שמונה שהם היו מפעילי המנחת הקודמים, שמחזיקים את כל הנתונים ברשותם, שאף אחד לא פנה אליהם, דרך אגב, לצורך בחינת העניין.

אופיר אקוניס: לא היתה התייעצות?

אהוד רז: לא היתה שום התייעצות, לא פנו לאף אחד.

אופיר אקוניס: איתכם דיברו, עם אנשי קרית שמונה?

אהוד רז: לא, אף אחד לא דיבר עם אף אחד.

אהוד רז: בפועל אני יכול להגיד ש---

לאה ורון: לא היה צורך, משום שבוועדה הם הציגו את הנתונים.

יעקב גנות: סליחה, את הנתונים מחזיקה רשות שדות התעופה---

אהוד רז: אני רק אומר כך, הנתונים שמצויים בידינו הם שונים, הסכומים להפעלת המנחת הם נמוכים יותר מ-2.5 מיליון שקלים בשנה.

אהוד רז: לחבר את העלויות השנתיות של הפעלת המנחת וראש פינה ביחד, זה לעשות עוול, כי אני מניח שאתם לא בוחנים כרגע אם לסגור את ראש פינה או להשאיר, אז זו עלות קיימת, היא לא רלוונטית לשיחה שלנו, לדעתי.

אהוד רז: אנחנו מדברים על הפעלת מנחת בקרית שמונה שפעל בעבר והוכיח שכשהוא פועל לקרית שמונה, יש לו היתכנות מבחינת נוסעים הרבה יותר גדולה ממה שקיים היום אפילו.

אהוד רז: אז יכול להיות שלהפעיל לראש פינה זה לא כלכלי, ואולי להפעיל לקרית שמונה יהיה כן.

אהוד רז: העלות של הניסיון הזה היא פחות מ-2 מיליון שקלים לשנה, שזה לא איזה עלות דרמטית.

אהוד רז: כשאנחנו אומרים 'בואו נעשה ניסיון', אני חושב שבעלויות האלה---

אופיר אקוניס: אני מציע דבר אחר.

אופיר אקוניס: עשיתם פיילוט לקו מונית בין קרית שמונה לבין ראש פינה והוא נכשל.

אופיר אקוניס: תעשו אולי פיילוט לטיסה ואז תראו אם אחרי חודשיים או שלושה הוא נכשל.

אופיר אקוניס: אדוני המנהל הכללי, אני הבנתי שלמדינה יש היתכנות כלכלית שאומרת שאי אפשר לעשות את זה, תעשו פיילוט לטיסות של שלושה חודשים.

אופיר אקוניס: יש בקשה של האזרחים, אפשר לדחות, להגיד לתושבי קרית שמונה 'לא רוצים, לא סופרים אתכם', אבל אפשר לבוא לקראת ולעשות פיילוט לטיסות.

אופיר אקוניס: אחרי שלושה חודשים יבוא המנהל הכללי, יחד עם תושבי קרית שמונה, וכמו שהוא אמר ש'הפיילוט למוניות כשל, הפסקנו אותו'.

אופיר אקוניס: אם תראו שהוא נכשל, כולם יצטרכו להודות שהיה כישלון.

אופיר אקוניס: כולל תושבי קרית שמונה, כולל המדינה.

אופיר אקוניס: לא ניירות.

אופיר אקוניס: זאת דעתי, אני מציע לשר התחבורה לשקול הפעלת פיילוט.

אהוד רז: מעבר לפיילוט של הנסיעות בעלות פחותה, היה ניתן לעשות סקר פשוט, האם יש היתכנות לטיסות.

אהוד רז: אני מניח שאפילו סקר כזה לא נעשה.

אהוד רז: לגבי הפעלת המנחת, ההפעלה היא מיידית.

אהוד רז: בטווח של ימים המנחת הזה יכול לפעול, עם תקציב באמת זעום.

יגאל בוזגלו: אף אחד לא ישב בצורה רצינית עם הנוגעים בדבר על מנת לראות איך אפשר להשמיש חזרה את מנחת קרית שמונה.

אופיר אקוניס: זאת הצעתי, המנהל הכללי.

יעקב גנות: אדוני, סליחה, יושב פה נציג משרד האוצר.

אופיר אקוניס: בהחלט, נשמע.

ערן כהן: קודם כל אני אתחיל מזה שכל הדברים של המנהל הכללי של משרד התחבורה מקובלים עלינו, אנחנו בדעה אחת או בעמדה אחת לגבי כל מה שהמנהל הכללי הציג.

ערן כהן: בנוגע למשמעות של פיילוט.

ערן כהן: כמו שאמר המנהל הכללי, נערך פיילוט לגבי הסעה במוניות, שהוא פיילוט פשוט יחסית.

ערן כהן: פיילוט של טיסות, כמו שיושב ראש הוועדה העלה רעיון, הוא הרבה יותר מורכב והמשמעויות שלו גדולות הרבה יותר.

ערן כהן: משמעות אחת היא הפיצוי, או ההתחשבנות, עם מפעיל הקו לראש פינה.

ערן כהן: בסופו של יום יש מפעיל קו לראש שפינה שפועל על פי מכרז, שזכה במכרז, שגם הוא חי מהקו הזה וכל קו שייפתח, או פיילוט כזה או אחר שמבקשים לעשות לקרית שמונה, מטיל עליו משמעויות, הן מבחינת נוסעים---

אופיר אקוניס: לא הבנתי, הוא לא יפעיל את הקו לקרית שמונה?

ערן כהן: לא יודע- --

אופיר אקוניס: יש תחנת ביניים, כך עבדה ארקיע, כשהפעילה קווים.

אהוד רז: היו גם טיסות ישירות.

אהוד רז: הדאגה למפעיל של ראש פינה היא בראש העניין?

ערן כהן: דבר שני, יש משמעויות של ביטחון במנחת בקרית שמונה.

ערן כהן: המשמעות היא של עלויות של הוצאות ביטחון במנחת בקרית שמונה.

ערן כהן: חלק מהעלויות של 2.5 מיליון שקלים, שהציג המנהל הכללי, אלה עלויות של מערך הביטחון שיצטרכו להיות קיימות במנחת בקרית שמונה.

אהוד רז: הם בתוך הסכום הזה.

אופיר אקוניס: תשקלו פיילוט.

אופיר אקוניס: תבחנו את זה.

אופיר אקוניס: אחר כך תסיקו מסקנות.

אופיר אקוניס: אגב, אם האוצר היה עושה פיילוט לדימונה, לרכבת, הוא היה בא לכאן ואומר שאין היתכנות כלכלית להפעלת הרכבת בין באר שבע לדימונה, זאת חרפה שאני לא שמעתי כדוגמתה.

אופיר אקוניס: יש שם 90 נוסעים, רק 90 נוסעים, אדוני, בוא נסגור אותו.

אופיר אקוניס: למה לא? סגור אותו.

אופיר אקוניס: סגור ביום ראשון את הקו בין באר שבע לדימונה כי אין לו היתכנות כלכלית.

אופיר אקוניס: אנחנו כאן כדי לשנות, אנחנו לא כדי להיות בקונספציות של פעם.

אופיר אקוניס: היתכנות כלכלית זה לא... יש סולידריות חברתית במדינה הזאת.

יגאל בוזגלו: צריכה להיות כלכלה של אהבה.

ערן כהן: הסולידריות הזאת מתבטאת בזה שבשנים האחרונות מאות מיליוני שקלים הושקעו בשדרוג של כביש 90, בשיפוץ של הכבישים בצפון.

אופיר אקוניס: מצוין, זה לא נוגד.

ערן כהן: זה לא נגד ולא בעד.

אופיר אקוניס: אתה לא עושה טובה, האוצר לא עשה טובה לתושבי קרית שמונה שהוא שדרג את כביש 90, עם כל הכבוד.

ערן כהן: אף אחד לא עושה טובה לאף אחד---

עמרם שחר: אבל אתה יודע כמה שנים זה נמשך?

עמרם שחר: 250 שנה.

ערן כהן: כל אחד עושה את העבודה שלו, אף אחד לא עושה טובות לאף אחד, אבל אנשים שחושבים שעשו את העבודה שלהם, הם משפרים את המצב בצפון ובקרית שמונה, וחלק מזה זה אחד, השדרוג של הכביש לקרית שמונה, ושתיים, הסבסוד הקיים.

ערן כהן: קיים סבסוד על כל כרטיס טיסה שנמכר לראש פינה.

ערן כהן: גם אף אחד לא עושה טובה לאף אחד, אנשים פה עושים את העבודה שלהם.

ערן כהן: במשרדי התחבורה והאוצר, קידמו במשותף את הסבסוד הזה, לא כטובה לאף אחד, אלא בגלל שחשבו שזה נכון---

ויקטור חג: אם אין טסים כרגע, אין סבסוד.

אופיר אקוניס: לא.

ערן כהן: יש סבסוד לראש פינה, 100 שקלים לכל כרטיס.

ויקטור חג: אבל אין טסים.

ערן כהן: אבל מפעיל הקו מקבל 100 שקלים לכל נוסע.

ערן כהן: הסבסוד הוא על כל הנוסעים, הסבסוד הוא על כל נוסע בקו.

ויקטור חג: אני רוצה להגיב לגבי הפיילוט.

ויקטור חג: נאמר פה קרית שמונה, שדה תעופה, רבע שעה.

ויקטור חג: אני בחיים לא נסעתי, יש הרבה מכמונות בדרך במהירות כזו.

ויקטור חג: בשביל להגיע לטיסה במחניים, קודם כל זה מאסף, צריך לקום שעה קודם, להסתובב עם הרכב ולהגיע.

ויקטור חג: מי רוצה את זה בכלל?

ויקטור חג: מי מוכן לעשות?

ויקטור חג: האמת היא, אני לא רוצה לחזור על כל מה שכולם אמרו---

יעקב גנות: מי אתה, אדוני?

יעקב גנות: מה התפקיד שלך, אדוני?

ויקטור חג: אני מפעיל המנחת, אני הבעלים של 'מטיילי קרית שמונה'.

ויקטור חג: אני תמיד ידעתי מי אתה.

יעקב גנות: הייתי נציב שירות בתי הסוהר, אני מקווה שזה לא קשור.

ויקטור חג: לא, בהזדמנויות אחרות.

ויקטור חג: לא חשוב.

ויקטור חג: זה כבר אישי.

ויקטור חג: אני רוצה להגיד לכם, האמת היא שגם אני נבהלתי כששמעתי 18 מיליון, 20 מיליון, קרית שמונה 2.5 מיליון, כשאני בעצמי לא יודע איך הם הגיעו לזה.

ויקטור חג: אני הפעלתי את המנחת הזה בסדר גודל של 90,000 בחודש, כשבעצם 60,000 שקל קיבלתי סובסידיה ממשרד התחבורה.

ויקטור חג: היתה סובסידיה כזו וקיבלתי את הכסף הזה.

דפנה עין דור: זה היה סכום יותר נמוך, 22,000 שקל לחודש.

ויקטור חג: סליחה, טעיתי, 22,000 שקל.

ויקטור חג: את השאר חברת התעופה באמת לקחה על עצמה.

ויקטור חג: העלויות הגדולות זה הביטחון.

ויקטור חג: אני באופן אישי חושב שביטחון זה בעיה של מדינת ישראל, לא בעיה שלנו כתושבי מדינת ישראל.

ויקטור חג: הסכום של 1,700,000, 1,800,000 כולל את הביטחון ואני יכול לתת לכל חברת תעופה שרוצה לטוס לנחות במחיר שנוחתים במחניים, שנוחתים בשדה דב.

ויקטור חג: אין כל סיבה שהם לא ינחתו.

ויקטור חג: לגבי הפיילוט, זה מראש היה כישלון.

ויקטור חג: הייתי נגד.

ויקטור חג: אני הייתי שם, ידעתי שהולכים פה למרוח אותנו סתם.

ויקטור חג: רוב הנוסעים בצפון הם מקרית שמונה.

ויקטור חג: אפשר להרוג קו, הקו הזה הרוג.

ויקטור חג: טסו 12 טיסות ביום, 9,000 איש בחודש.

ויקטור חג: נכון שהמצב הכלכלי היה טוב, היה דרום לבנון, אבל אני מבטיח לכם---

יעקב גנות: צה"ל הטיס 200,000 באותה תקופה.

ויקטור חג: אני רוצה להגיב לגבי הפיילוט של טיסה שלושה חודשים.

ויקטור חג: פיילוט של שלושה חודשים בשביל להרים קו שמת זה לא מספיק זמן.

אופיר אקוניס: בינתיים המדינה מתנגדת לפיילוט של יום אחד.

יואב צלינקר: לעניין של קרית שמונה מול מחניים.

יואב צלינקר: שדה התעופה שמתכננים להקים אותו במחניים יושב מאוד מאוד קרוב למגורים, יש לזה השפעה מאוד חזקה---

אופיר אקוניס: יש שדה תעופה מתוכנן למחניים?

עמרם שחר: תקשיבו לו.

עמרם שחר: בסך הכל זה טוב, יכול להיות שהכל יעבור לקרית שמונה.

יואב צלינקר: מקוּדמות כמה תכניות במחוז צפון בשדות תעופה כאלה ואחרים, כורזים, מחניים וקרית שמונה.

יואב צלינקר: מבחינתנו, לא הבנו עדיין את הרציונל, מה עומד מאחורי סגירת המנחת.

יואב צלינקר: מבחינתנו, ברגע שאתם עוברים מקרית שמונה לאזור אחר, המשמעות הכלכלית העקיפה היא אובדן של שטחים פתוחים, ואנחנו נלחמים על זה.

יואב צלינקר: אני מדבר על זה שאם אנחנו עכשיו סוגרים מנחת אחד והולכים למנחת אחר---

יעקב גנות: איזה מנחת סוגרים?

אופיר אקוניס: המנחת בקרית שמונה סגור.

אופיר אקוניס: אתם תומכים בהמשך סגירתו.

יואב צלינקר: שוב פעם, אנחנו לא הבנו, מקוּדמות כמה תכניות לשדות תעופה, על פי תכנית מתאר 15.

יואב צלינקר: אנחנו אומרים, שנייה, לפני שהולכים החוצה, בואו נחזור שנייה לקרית שמונה ונראה איך אנחנו כן משדרגים את שדה התעופה הזה ומחזקים אותו.

יואב צלינקר: גם מהבחינה הכלכלית, שעלתה פה בדיון, וגם מבחינה אחרת, סביבתית, אובדן שטחים פתוחים.

יואב צלינקר: ברגע שאתה הולך לשטחים פתוחים ואתה הופך אותם לשדות תעופה אזרחיים, בין לאומיים, לא משנה באיזה מדרג, על פי תכנית מתאר 15, אתה מאבד שטחים פתוחים.

יואב צלינקר: לכן אנחנו מבקשים לראות מה הרציונל מאחורי פתיחת שדות תעופה אחרים, לחזור שנייה לקרית שמונה ולראות דווקא איך כן מחזקים אותו, גם מבחינת העיר וגם מבחינת הסביבה.

יעקב גנות: אבל, אדוני, אין שום קשר.

יעקב גנות: סליחה, אדוני, אני לא מבין מה הוא רוצה.

יעקב גנות: אין כוונה כרגע לסגור ולפתוח מקומות אחרים.

יעקב גנות: אתה לא מבין את נושא הדיון.

יעקב גנות: נושא הדיון הוא הפעלה מחודשת של מנחת קרית שמונה, סבסודו, או תפעולו, זה כל הסיפור.

יעקב גנות: אני לא יודע מאיפה אתה מביא את הרעיון הזה.

יואב צלינקר: כמה שהבנתי את---

יעקב גנות: אז לא הבנת.

ויקטור חג: המנחת בקרית שמונה פועל, כל יום יש טיסות פרטיות, וגם טיסות של ארקיע ושל ישראייר, המסלול ארוך, מסלול מצוין.

ויקטור חג: אין סיבה לסגור אותו.

אופיר אקוניס: ראיתי.

אהוד רז: ייתכן, אדוני היושב ראש, שצריך למצוא איזה גוף פרטי שרוצה מקום.

יורם שפירא: לגבי הפעלת מנחת ראש פינה, יש לזה שלושה שותפים.

קריאה: שדה תעופה.

יורם שפירא: לא, מנחת ראש פינה, זה לא שדה תעופה.

יורם שפירא: כדי להפעיל את מנחת קרית שמונה, יש ארבעה שותפים, שלכל אחד יש את התרומה שלו לפעילות הזאת.

יורם שפירא: השותפים הראשונים אלה הנוסעים.

יורם שפירא: קודם כל שיהיו נוסעים, אבל נשים את זה בצד.

יורם שפירא: השותפים השניים אלה חברות התעופה.

יורם שפירא: איזה שהיא חברה צריכה להסכים לטוס לקרית שמונה.

יורם שפירא: יושבת פה חברת טמיר שיצאה מהמכרז הקודם, נכנסה בנעלי חברת העיט, שגם היום מסובסדת על ידי משרד התחבורה בטיסות לשדה תעופה ראש פינה.

יורם שפירא: זאת אומרת, צריך לסגור גם עם אחת מהחברות, או שחברת העיט תעשה שני לגים, אחד למנחת קרית שמונה ותמשיך דרכו לראש פינה ומשם למרכז.

יורם שפירא: והדבר השלישי שקשור, וחובק את כל הדברים האלה, זה הנושא של הביטחון.

יורם שפירא: מנחת קרית שמונה הפסיק לפעול בעיקר בגלל הבעיה הביטחונית.

יורם שפירא: מי שזוכר, בימים ההם לא היה מי שיסבסד ויטפל בנושא הביטחוני.

יורם שפירא: בזמנו חברת ארקיע היתה החברה שנתנה את שירותי הבידוק לעצמה ולחברות שטסו בטיסות הפנים ארציות.

יורם שפירא: היום זה לא חברות התעופה.

יורם שפירא: היום מבצעת את זה רשות שדות התעופה ואין לרשות שדות התעופה, לגבי מנחת קרית שמונה, שום דבר, ולכן יצטרכו להסמיך את אחת מחברות התעופה לבצע את הנושא של הבידוק הביטחוני, לרכוש את המכשירים הרלוונטיים, כי יש מכשירים רלוונטיים לטיסות, כי אם הטיסה הזאת הולכת לנחות בשדה תעופה ראש פינה ולאחר מכן בשדה דב, יש תהליך מסוים של הבידוק שהנוסעים צריכים לעבור ואת זה צריך לקחת בחשבון.

יורם שפירא: זאת אומרת, שלושת המשתנים המרכזיים זה: אחת, הקצאה תקציבית, שתיים, בחירת חברת תעופה או שיטה שחברת התעופה הקיימת תעשה את זה, ושלוש, מי עושה את הביטחון, כי כיום אין מי שעושה את הביטחון למנחת קרית שמונה.

ויקטור חג: מה עשינו לטמיר?

יורם שפירא: על זה זה נפל.

יורם שפירא: יושב פה מר טמיר, תשאל אותו.

ויקטור חג: הוא לא נפל בגלל זה, והוא לא טמיר עכשיו.

אופיר אקוניס: לא נפתח דיון.

יורם שפירא: אני רק אומר, כל עוד לא נסגרו שלושת הדברים האלה, לא ניתן יהיה לבצע את הפיילוט לקרית שמונה, ואלה ההחלטות שצריכות להתקבל; ביטחון, סבסוד לחברת התעופה וסבסוד להפעלה של השדה.

יורם שפירא: בלי שלושת אלה, אי אפשר יהיה להפעיל את המנחת.

אופיר אקוניס: מר רום, אתה רוצה להתייחס לעניין הזה?

אופיר אקוניס: לא.

אופיר אקוניס: המנהל הכללי, אתה רוצה לסכם את נושא קרית שמונה?

אופיר אקוניס: אנחנו צריכים לשמוע את מדיניות הממשלה, יש אקזקוטיבה במדינה והיא בסופו של דבר מקבלת את ההחלטות.

אהוד רז: אדוני, אני לפחות מקבל רושם שיש איזה חשש של הרשות, אולי גם של המשרד, שאם קרית שמונה יהפוך פתאום להיות מנחת פעיל מאוד עם נוסעים, זה ייתן איזה שהיא אמירה לגבי ראש פינה שעולה היום כמעט 20 מיליון שקלים.

אהוד רז: יגיע מנחת שעולה 2 מיליון שקלים, שעיקר הפעילות בו, אני לא יודע, אולי זה יאיר באיזה אור קצת לא נעים.

אופיר אקוניס: בבקשה, אדוני המנהל הכללי, נא סכם את נושא קרית שמונה ואת האמירה הממשלתית בעניין ואנחנו נראה מה לעשות.

יעקב גנות: אנחנו קיימנו דיונים.

יעקב גנות: נכון להיום, כדי להפעיל את מנחת קרית שמונה כפי שמוצע או כפי שמסתמן, יש לזה משמעויות גדולות מאוד, ואני לא קושר את זה עם ראש פינה, אבל אותה אוכלוסייה, אותם הנוסעים שהיום טסים מראש פינה יתחלקו פלוס מינוס 50% לראש פינה ו-50% לקרית שמונה.

יעקב גנות: המשמעות, אנחנו לא רואים את האפשרות שמטוס יטוס עם 4 נוסעים.

יעקב גנות: בימים אלה, שאנחנו מבחינה ביטחונית כל כך לחוצים, תוספת תקציבית לתחום הביטחוני ותחום ההפעלה מחזיר אותנו ל-2.5 מיליון שקל למנחת בקרית שמונה פלוס חלוקת הסבסוד פלוס הבעיות המשפטיות לגבי הפעלת קו נוסף, למרות שיש מכרז שבו יש זכיין.

יעקב גנות: בדקנו את זה עם משרד האוצר, אין נכונות של משרד האוצר להיכנס לתוספת תקציבית כרגע באמצע שנת תקציב.

יעקב גנות: אין נכונות.

יעקב גנות: לפעמים גם 2 מיליון שקלים זה הרבה.

יגאל בוזגלו: אתה משווה?

יגאל בוזגלו: שאתה מביא לתושבי הגליל והאזור 2.5 מיליון שקל?

יגאל בוזגלו: אתה יודע איזו בשורה ענקית זאת לתושבי האזור, שאתה מחזיר את הטיסות לקרית שמונה?

יגאל בוזגלו: אתה יודע איזה אמירה לאומית זאת?

יגאל בוזגלו: איזה אמירה חברתית?

יגאל בוזגלו: איזה דבר חדש זה?

יגאל בוזגלו: אתה כנראה לא יורד לעומק הדברים, אדוני המנהל הכללי.

אופיר אקוניס: תעשה בדיקה, פיילוט.

אהוד רז: חצי שנה זה כמיליון שקלים.

יעקב גנות: תן לנו עוד חודש כדי לבדוק עם משרד האוצר, לבדוק עם הזכיין של ראש פינה היום, לבדוק עם גורמי הביטחון, אם הם יהיו מסוגלים להסתפק בחברת אבטחה.

יעקב גנות: אנחנו רוצים לבוא בידיים נקיות, אנחנו רוצים לעזור, אבל תן לנו עוד חודש, נשמע את כולם.

יעקב גנות: אבל אנחנו לא מעבירים מסר שזה מחייב.

אופיר אקוניס: בסדר.

אופיר אקוניס: יפה מאוד, תודה.

אופיר אקוניס: אתם הצגתם מצגת לגבי הרצליה, או ביקשתם להציג?

אופיר אקוניס: אתם רוצים להתייחס בקצרה?

יורם שפירא: אני חושב שהמנהל הכללי אמר כמעט את כל הדברים על הרצליה עד עכשיו, אבל בבדיקה שאנחנו עשינו, עשינו בדיקה כמה עולה להעתיק את שדה התעופה בהרצליה למקום אחר, וכרגע אנחנו מדברים על מקום וירטואלי, זאת אומרת אין לנו מקום ספציפי שעליו אנחנו מעבירים את השדה, אלא הולכים ולוקחים את השדה ועכשיו בנינו איזה שהוא שדה באוויר, בסדר גודל של הפעילות הקיימת היום, לא משהו מעבר למה שקיים היום.

יורם שפירא: העבודה היא מאוד מפורטת במסגרת העבודה אצל המנהל הכללי של משרד התחבורה, שיניח אותה על שולחן הוועדה.

יורם שפירא: כל זה לקח את כל הסוגיות הרלוונטיות, אני לא אכנס לכל אחת מהן, אלא אם כן תבקשו להיכנס לאיזה שהיא נקודה, אבל העבודה בחנה את כל הנושאים הרלוונטיים, מהסטטוטורי ועד ההיבט המשפטי, המקרקעין, המנהלתי והביטחוני וכן הלאה, כאשר יש שתי מסקנות מרכזיות.

יורם שפירא: אחת, עלות הקמת של שדה כזה, שלא כוללת בתוכה את מחיר הקרקע ולא קיזוז עלות פינוי השדה הקיים, כי יש מחיר גם לקרקע של שדה התעופה בהרצליה, היא 260 מיליון שקל.

יורם שפירא: כאשר אתה בוחן את לוח הזמנים שאתה מקבל את זה, זה חמש שנים, אבל מותנה בדבר אחד, שהרשויות הסטטוטוריות שותפות לתהליך.

יורם שפירא: בלי שיתוף של הרשויות הסטטוטוריות, מינהל מקרקעי ישראל, משרד הביטחון וכל הגופים, לא ניתן יהיה לקדם את התכנית הזאת.

יורם שפירא: אנחנו מדברים לכן על 260 מיליון שקל, לא כולל מחיר הקרקע, וחמש שנים לפחות של עבודה, כדי לבנות שדה חלופי, בלי קשר לפיזור, כפי שהציג קודם המנהל הכללי של משרד התחבורה.

יעקב גנות: זאת אומרת, אדוני היושב ראש, אם אנחנו רוצים להעביר את הרצליה ואנחנו נקבל את הסכמת משרד הביטחון שחלק מהפעילות יועתק לעין שמר, המשמעות היא קניית קרקע שם, הפיכת המקום לשדה תעופה, אמנם קטן, מפני שחלק מהפעילות אנחנו ננסה להעתיק למקומות אחרים.

יעקב גנות: יותר מקצוען מאיתנו, ואין יותר מקצוען ממנו, הוא ראש רשות התעופה האזרחית.

יעקב גנות: אני ממליץ, לפני שאתה שומע אותו, תשמע קודם את משרד הביטחון, מפני שלנוכחותם פה לגבי נושא הרצליה יש משמעות.

אופיר אקוניס: טוב, אני מקבל את המלצתך, בבקשה.

אייל עזרא: אנחנו נמצאים עמוק בתוך הנושא הזה של בחינת היתכנות להקמת שדות תעופה חליפיים, גם בהרצליה וגם במקומות אחרים, ואנחנו שותפים לוועדה שמרכז אותה סגן המנהל הכללי במשרד התחבורה, מר צ'רלי סלומון.

אייל עזרא: הוועדה הזו התכנסה לאחרונה לפני עשרה ימים ובה התבקשנו לבחון באופן מעט שונה את מכלול כל שדות התעופה, כולל השדות שהמנהל הכללי ציין, גם מגידו וגם אחרים, כדי לנסות ולתת פתרון מערכתי מלא, ולא נקודתי פר שדה, לכל שדות התעופה בארץ.

אייל עזרא: אנחנו נמצאים בעיצומה של העבודה.

אייל עזרא: המועד שנקבע לנו, ה-17 ביולי, כדי להציג את המסקנות שלה, וביקשנו לקיים את הדיון ביולי, כדי שנוכל להציג עבודה ראויה ומלאה ולא חלקי דברים.

אייל עזרא: לכן אני מבקש, אם יוכלו להזמין אותנו במהלך יולי, אחרי שנגמור את העבודה, נוכל להציג את התוצאה המלאה והראויה.

אייל עזרא: הדבר הזה מתואם כמובן גם עם משרד התחבורה וגם עם משרד הפנים שיושבים פה.

23596: כבוד היושב ראש, אני מרגישה דזה-וו.

23596: אנחנו יושבים כאן איתך פעם שנייה ואנחנו דנים בזה לא פעם ראשונה ונראה לי שסביב השולחן אנחנו נחלקים לשתי קבוצות.

23596: קבוצה אחת שמדברת על איך כן וקבוצה שנייה שמדברת על למה לא.

23596: אני לא צריכה לומר לכבוד היושב ראש, הוא מנוסה כבר ויודע, שאפשר תמיד להעלות סיבות למה לא, אבל אני מציעה לראות למה כן ואיך כן.

23596: מבחינתי יש הרבה יותר סיבות מדוע חייבים להעביר את שדה התעופה מאשר מדוע לא ואני אתחיל למנות אותן בקצרה.

אופיר אקוניס: בזה דנו בישיבה הקודמת.

23596: נכון, ואני אחזור על זה בקצרה.

23596: מול כל הסיבות האזרחיות הטובות והמכובדות של קיום תעופה אזרחית כזו או אחרת.

23596: ודרך אגב, לא מצוין, ניסיתי לראות כאן, על כמה טיסות אזרחיות מדובר.

יורם שפירא: אני אגיד לך.

יורם שפירא: בעבודה המפורטת בוודאי שיש.

יורם שפירא: יש 45,000 תנועות רגילות של מטוסים, ועוד בין 20,000 ל-25,000 תנועות של בתי הספר, שזה נקרא touch and go.

23596: כמה נסיעות אזרחיות?

יורם שפירא: בין 65,000 ל-70,000 תנועות בשנה.

23596: אז בין 65,000 ל-70,000 תנועות בשנה, יש לנו 200,000 תושבים שסובלים מן המטרד הזה, שמצפים לרגע שהוא יעבור.

23596: יש כאן שטח שיביא למדינת ישראל מיליארד ₪, ישנם זוגות צעירים שאני מנועה מלתכנן עבורם דירות לזוגות צעירים והאזור משווע לדירות לזוגות צעירים מפני שכל שדה התעופה מטיל עליי מגבלות גובה שלא מאפשרות לי לעלות לגובה ולא מאפשרות כדאיות כלכלית של יזמים וקבלנים לבנות באזור.

23596: יש כאן צורך ציבורי הרבה יותר גדול מהצורך של כך וכך אנשים לטוס ממקום איי למקום סי, כאשר בסמוך, בחמש דקות נסיעה במכונית, יש לך את שדה דב, שעונה על כל המענים האזרחיים שישנם.

יורם שפירא: לשדה דב אפס יכולת קליטה של התנועה מהרצליה.

23596: אני לא מדברת על התנועה מהרצליה, אני מדברת על לנסוע מנקודה איי לנקודה בי או סי או די.

23596: לדבר הזה שדה דב יכול לתת מענה.

יעקב גנות: לא, אנחנו---

23596: בסדר, אז אני שוב חוזרת ואומרת, תשימו מצד אחד את הצרכים המאוד מאוד מינוריים, מזעריים ומוגבלים של התנועה האזרחית, על כף מאזניים אחת, ושימו על כף מאזניים שנייה את האינטרס הציבורי המובהק של למעלה מ-200,000 תושבים ושל מדינת ישראל ושל זוגות צעירים ועוד נושאים רבים ואחרים, ואין לי ספק שהוועדה בראשותך צריכה לתת דירקטיבה וללא דירקטיבה זה לא יילך, כי יבואו ויספרו לך סיפורים ויאמרו לך למה לא, וחלק מהדברים יהיו נכונים וחלק מהדברים לא יהיו כל כך נכונים ויעטו את הכל במעטה של נחקרים, ועכשיו אנחנו נחכה ל-17 ביולי, ואין בעיה, נחכה ל-17 ביולי, נו, אז מה?

23596: ויבואו ושוב יאמרו לך למה לא.

23596: וכאן צריך לקבל---

אופיר אקוניס: אני חושב שבמונחים היסטוריים העבודה היא בקצב משביע רצון.

23596: כן, 17 ביולי, אין בעיה, אנחנו כולנו נהיה מוכנים ב-17 ביולי---

אופיר אקוניס: אני חושב שמאז שנכנסנו לעניין ההתקדמות היא טובה.

23596: אבל אני מדברת על משהו אחר.

23596: אני מדברת על זה שהגיע זמן ההחלטה.

23596: אמר המנהל הכללי של משרד התחבורה שבמגידו ניתן להעביר חלק מה---

אופיר אקוניס: ההחלטה ישנה.

יעקב גנות: ההחלטה להזיז את הרצליה לא רק על ידי השר, יש החלטה, אנחנו לא מערערים---

אופיר אקוניס: נכון, המדיניות נקבעה, גברתי.

23596: מנכ"ל משרד התחבורה יקר, שיש לי כבוד רב וחיבה רבה כלפיו, אני הערתי, זה ממש כמו לספר על חתונה שהכינו את הקייטרינג ואת הדי.

23596: ג'יי, הכלה מאוד יפה, גם האורחים הגיעו, אבל אין חתן.

23596: חברים, זו בדיחה.

23596: באמת.

23596: אם אין מקום להעביר, אז אין החלטה וכל השאר זה סיפורים יפים שאין להם בסיס ואנחנו לא יכולים להסתפק בזה, ולכן, להערכתי, צריך לקבל כאן החלטה.

23596: ההחלטה שאנחנו חושבים שצריך לקבל היא החלטה של זמן מוגבל לסגירת השדה ויימצאו הפתרונות.

23596: לא צריך להעתיק אותו, צריך לפזר אותו.

23596: אבל למזער, גם אליבא דמר גנות, המנהל הכללי של משרד התחבורה, מגידו יכול להכיל חלק מן התפקוד.

23596: מר אייל בצר, שהוא יושב ראש המועצה האזורית של עמק יזרעאל שבתחומה נמצאת מגידו, צריך להגיע אלינו---

אופיר אקוניס: אבל הוא לא קובע.

23596: לא, יכול להיות.

אופיר אקוניס: לא, אני לא חושב.

יעקב גנות: בסדר, אנחנו צריכים אותו שותף.

23596: יפה, אז הוא מגיע.

אופיר אקוניס: בסדר, שותף כן, אבל לקבוע לא.

23596: אני חושבת שלמזער, ועוד לפני שתתקבל ההחלטה הכוללת והגורפת של העברת השדה, פיזורו וכולי, בואו נעביר את אותה מסה שניתן להעביר למגידו, בואו נתחיל מהחלטה פשוטה, קטנה, צעד קטן ונמשיך הלאה.

אופיר אקוניס: זה מה שאני שאלתי בתחילת הישיבה, האם זה אפשרי כבר להתחיל לפזר?

אופיר אקוניס: זאת אומרת, אם יש למגידו יכולת קליטה, לא יודע איזה יכולת, ודאי האלוף רום יידע---

יעקב גנות: מכיוון שלכולם זה ברור שהשדה הזה מתפנה, יש החלטת ועדת התכנון וכתוב שם תוך חמש שנים, כתוב שם.

אופיר אקוניס: ממתי?

אופיר אקוניס: מאיזה שנה זה?

יעקב גנות: מרגע קבלת ההחלטה.

יעקב גנות: חבר'ה, אתם הובלתם את זה במועצה הארצית לתכנון ובנייה.

יעקב גנות: זה נכתב וכתוב שם.

יעקב גנות: התנגדנו, רשות שדות התעופה התנגדו, כולנו התנגדנו, ההחלטה נפלה.

יעקב גנות: מה פה הוויכוח?

יעקב גנות: עכשיו אנחנו מחפשים את הדרך---

אופיר אקוניס: ליישם.

נחום חופרי: אז אתם לא צריכים אותנו יותר.

יעקב גנות: אני לא ביקשתי.

יעקב גנות: אני יודע בדיוק מה שכתוב שם.

נחום חופרי: אני שומע פה על החלטת ועדה כזאת ואחרי זה דוח כזה---

יעקב גנות: בוועדה יש החלטה ואנחנו פועלים כדי ליישם את ההחלטה.

יעקב גנות: לא סתם אני אמרתי שאני ממתין שגיורא יסיים את העבודה שלו, לראות את היכולת של מגידו, מה הם יכולים.

יעקב גנות: הרי כל בר דעת שפועל כרגע בשדה התעופה הרצליה, המסר צריך להיות ברור, מי שירוץ ראשון, עד שנמצא שדה אחר ונפתח שדה וכל זה, מי שהוא חכם, הוא עוזב כבר מחר.

יעקב גנות: אני חושב שהרמזים פה הם ברורים, לגבי הגעתו של מר בצר.

23596: אדוני היושב ראש, אני חוזרת ואני רוצה שוב לחזור ולומר, כולנו נשמח להמתין עד ה-17 ביולי, וכמו שאמרתי גם בפעם הקודמת, כשהיו כאלה שביקשו 31 בדצמבר, ואנחנו כבר עברנו את התאריך הזה בחמישה חודשים, אני אומרת לך, נשמח גם עוד חודשיים, אבל אם לא יימצא החתן ואם לא יימצא המקום ולא נראה שזה אפשרי, אני חושבת שאין מניעה מאשר הממשלה, שר התחבורה, הכנסת, יושב ראש ועדת הכלכלה, כל מי שמוסמך, יבואו ויקבעו חד צדדית על סגירת השדה בתוך איקס זמן.

23596: זה יכול להיות שנה, זה יכול להיות שנתיים, אפילו שלוש שנים.

23596: בזמן הזה אני בטוחה שיימצאו כל הפתרונות, וגם החתן.

יעקב גנות: סליחה, את המשפט הזה, בלי לפגוע בכבודך, ואת יודעת טוב שאני עכשיו תלוי בך, יותר מאשר את תלויה בנו, אני מאוד זהיר עכשיו איך שאני מדבר---

23596: האינטרס משותף, לא לדאוג.

יעקב גנות: מה רציתי להגיד?

יעקב גנות: כך נאמר וככה צוטטו דבריו של גב' שרית דנה, סגנית היועץ המשפטי לממשלה, כך היא אמרה ואני מצטט: 'יש החלטה, משרד התחבורה ימצא את הפתרון'.

יעקב גנות: אוקי, אז אנחנו מחפשים פתרון.

יעקב גנות: ואנחנו נמצא את הפתרון.

23596: גם למציאת הפתרון צריך להגביל זמן.

23596: צריך להיות דד ליין.

23596: יימצא פתרון?

23596: טוב.

23596: לא יימצא פתרון?

23596: תהיה החלטה חד צדדית.

יעקב גנות: גברתי, הנה נציגי משרד הפנים, מה כתוב בהחלטה?

יעקב גנות: תצטטי בבקשה.

23596: אנחנו רוצים את זה, את בעדנו.

רויטל קסטרו: (מקריאה): בנסיבות אלה סבורה המועצה הארצית כי יש להתיר את סימון השדה בתמ"מ 5, בכלל זה סימונו כשדה זמני, ולהותיר את הוראות סעיף 8 שקובע שבתום חמש שנים מיום אישורה של התמ"מ, לא יתאפשר המשך שימוש בשדה התעופה הרצליה.

רויטל קסטרו: עם זאת מחליטה המועצה כי בהוראות---

יעקב גנות: בבקשה.

יעקב גנות: רויטל קסטרו: זה בסמכות המועצה הארצית לתכנון.

ליאור כץ: עם סמכות להאריך---

יעקב גנות: אין, לשר התחבורה שללו את הסמכות.

רויטל קסטרו: מה שהיה בתכנית המתאר המחוזית, זה היה בסמכות הוועדה המחוזית והמועצה, בהתאם לתכנית המתאר הארצית, בסמכות המועצה הארצית להאריך.

רויטל קסטרו: אבל אני חייבת לומר שלהחלטה של המועצה הארצית הוגש בג"צ על ידי רשות שדות התעופה.

יעקב גנות: בסדר, אנחנו יודעים שיש בג"צ.

אופיר אקוניס: לא, מה זה?

קריאה: זה מסר כפול.

אופיר אקוניס: בדיוק.

אופיר אקוניס: על מה הבג"צ?

אופיר אקוניס: מה אתם אומרים?

רויטל קסטרו: הבג"צ הוא על חוסר סמכות ואי סבירות, של העתקת שדה ללא מציאת חלופה.

אופיר אקוניס: איפה היועצת המשפטית של רשות שדות התעופה?

אופיר אקוניס: לא הגיעה היום.

דרור אלוני: שר הביטחון לפני חמש שנים הורה לצה"ל לבחון ולהמליץ על חלופות ממשיות לשדה התעופה.

דרור אלוני: צה"ל כנראה לא עשה בחמש השנים האלה דברים, כי בדרך כלל צה"ל מביא תוצרים אחרים, טובים יותר.

דרור אלוני: חמש שנים כנראה גררו רגליים והתעלמו מההנחיה.

דרור אלוני: החודש הזה של יולי, אדוני היושב ראש, 17 ביולי, זה בטל בשישים מול חמש השנים ששר הביטחון בזמנו הורה לצבא להציע פתרונות, והצבא כנראה מסרב, כפי שאמר המנהל הכללי של משרד התחבורה, להציג פתרונות שעשויים בצורה כזו או אחרת להקשות על תפקודו.

דרור אלוני: אני מזכיר לצה"ל, צה"ל הוא צבא של המדינה ולא המדינה של הצבא.

דרור אלוני: אם הדרג מורה למצוא פתרון, נא להביא את זה לפתרון, ולא חמש שנים.

דרור אלוני: אני מניח שלפני חמש שנים לא היית שם.

דרור אלוני: קודם כל אני שמח מאוד להצהרה של המנהל הכללי של משרד התחבורה, אני חושב שאנחנו מתקדמים בעניין הזה ויש הסכמה.

דרור אלוני: אני חושב שההמלצות והחשיבה המשותפת של הרשויות שנמצאים כאן ושל משרד התחבורה, וההסכמות, צריכים להתנתב למהלכים אופרטיביים.

דרור אלוני: אני לא חושב, ואני אומר לרשות שדות התעופה, שזה נכון וראוי שבהמשך להצהרת שר התחבורה והמנהל הכללי, והכנסת, לסגור את השדה, להגיש בג"צ להמשך הפעלתו.

דרור אלוני: אני חושב שיש כאן מסר כפול, אני חושב שזו קריאת תגר על הדרג הקובע.

דרור אלוני: לא כך מתנהלת מדינה.

דרור אלוני: אם אנחנו צריכים להשקיע כספים בלהתגונן נגד חברה או רשות ממשלתית אחרי ששר התחבורה אומר 'לא יהיה כדבר הזה'.

אופיר אקוניס: אני מסכים איתך.

דרור אלוני: זו שערורייה, לדעתי, ברמת מדינאות.

אופיר אקוניס: אתם ידעתם על הבג"צ הזה?

אופיר אקוניס: אז יש פה בעיה.

אופיר אקוניס: מר אלוני צודק.

אופיר אקוניס: יש פה מסר כפול.

אופיר אקוניס: אתם מציגים לוועדת הכלכלה של הכנסת---

יעקב גנות: אנחנו התנגדנו.

אופיר אקוניס: אז מה, הם סוברנים להחליט.

יעקב גנות: אדוני היושב ראש, אנחנו התנגדנו לפגיעה במעמדו---

אופיר אקוניס: איזה מן דבר זה?

אופיר אקוניס: המדינה מבקשת סעד משפטי מאיזה החלטה.

אופיר אקוניס: .. זה באמת בלאומליך.

יעקב גנות: לא, לא, לא.

אופיר אקוניס: למה הגישה רשות שדות התעופה בג"צ?

יעקב גנות: למען הדיוק, המדינה, אנחנו, משרד התחבורה התנגדו להחלטת הוועדה.

יעקב גנות: אנחנו טענו שלשר התחבורה סמכות בלעדית לקבוע לגבי סגירת שדות התעופה.

יעקב גנות: על זה מערערים כרגע רשות שדות התעופה.

23596: איך אפשר?

יעקב גנות: מה זה איך אפשר?

יעקב גנות: שר התחבורה טוען 'אני הסמכות'.

23596: אבל הם נמצאים תחת הסמכות של שר התחבורה, אז איך הם מערערים על סמכותו?

אופיר אקוניס: לא, לא על זה היתה העתירה.

יורם שפירא: העתירה על גבול הסמכות.

יורם שפירא: יש סמכות בחוק לשר התחבורה לפתוח ולסגור שדות תעופה ולא לוועדה.

יעקב גנות: בטח, ואנחנו התנגדנו ל---

יורם שפירא: הערעור הוא על החלטת הוועדה, למי הסמכות.

יעקב גנות: על זה יש ערעור.

אופיר אקוניס: ולהחזיר לשר את הסמכות.

יעקב גנות: אמת.

דרור אלוני: ישבנו כאן בישיבה, בוועדה המכובדת, בנובמבר.

דרור אלוני: אתה טענת בפני הפורום שדבריך מתואמים עם השר ולאחר מכן, בתוך פחות מחודש, לדעתי, הגעת לביקור.

אופיר אקוניס: נכון, עם השר.

דרור אלוני: עם השר, גם בכפר שמריהו וגם בהרצליה.

דרור אלוני: עוד לא נסגרה הישיבה בעיריית הרצליה, יצאה הודעת דובר של משרד התחבורה שאומרת 'שר התחבורה יפעל ללא דיחוי להפסקת הפעילות'.

דרור אלוני: היו"ר אופיר אקוניס: לא, הוא אמר שתוך חודשיים יהיו מסקנות של ועדה.

יעקב גנות: אמת.

דרור אלוני: בכל הישיבות האלה השתתף מר קובי מר, המנהל הכללי של רשות שדות התעופה.

דרור אלוני: בעיניי זה לא ראוי ולא יכול להיות.

יעקב גנות: סליחה, תבין, מר אלוני, את ההבדל.

יעקב גנות: אנחנו חושבים שוועדת התכנון לא היתה מוסמכת.

יעקב גנות: עזוב את ההחלטה, השר הנחה, אני איש מדים, ההחלטה מתבצעת, זהו.

יעקב גנות: אנחנו יכולים לערער עד שהתקבלה ההחלטה.

יעקב גנות: אבל שם פגעו במעמד שר התחבורה בעצם העובדה שטוענים שהוא לא מוסמך, כשאנחנו אומרים שרק הוא מוסמך לסגור.

יעקב גנות: על זה הבג"צ.

דרור אלוני: יש בג"צים בין שרים במדינת ישראל?

דרור אלוני: לא ידעתי.

ליאור כץ: הבג"צ היה כנגד עצם ההחלטה לקבוע שדה כזמני לחמש שנים.

יעקב גנות: אבל מי שעשה את העבודה זה רשות שדות התעופה, על זה אין ויכוח.

23596: אבל רשות שדות התעופה לא רוצים שהשדה יהיה זמני.

23596: אתם אומרים שהשדה כן זמני.

23596: יש סתירה בתוך משרד התחבורה.

23596: יד ימין אומרת קבוע, יד שמאל אומרת---

יעקב גנות: לא הבנתי את ההערה.

אופיר אקוניס: שיש סתירה בין ההגדרות, אומרת ראש עיריית הרצליה.

23596: כן.

23596: אתה, כמנהל כללי של משרד התחבורה, ושר התחבורה הכרזתם, וגם היום, שברור לכם שהשדה לא יכול להיות קבוע, הוא זמני ואתם רק מחפשים פתרון.

23596: רשות שדות התעופה באה ותובעת מהמועצה הארצית שתקבע שהשדה הוא קבוע.

23596: אדוני, זה תרתי דסתרי.

יעקב גנות: לא, לא, לא.

23596: כן, כן, כן.

יעקב גנות: לא.

רויטל קסטרו: הבג"צ דיבר על התאמה לתכנית מתאר.

23596: ואתם מערערים על כך שהשדה יהיה ארעי.

23596: אתם רוצים שיאמרו שהשדה הוא קבוע, זה מנוגד למדיניות, זה לא יכול להיות.

דרור אלוני: חבר הכנסת אקוניס, אני מציע שנסתכל על העתיד ופחות על העבר, משום שאנחנו יכולים הרי להתכתש על מה שהיה.

אופיר אקוניס: מה אתה מציע?

דרור אלוני: מה שאני רוצה לומר כך; אל"ף, אני מבקש מרשות שדות התעופה והמנהל הכללי של משרד התחבורה, אם הפקתם עבודה כל כך מסודרת שהסתיימה לפני שלושה-ארבעה חודשים, מדוע לא שלחתם אותה בתיבות דואר אלינו ואל ראש הוועדה?

דרור אלוני: הרי כל כך פשוט הדבר הזה.

דרור אלוני: דואר ישראל עוד עובד, בארבעה חודשים אפשר לשלוח דוח, שנוכל להסתכל.

דרור אלוני: שקיפות.

יעקב גנות: אדוני, התנצלתי בפני היושב ראש, אני מתנצל גם ב...

יעקב גנות: אין פה שום דבר סודי---

דרור אלוני: אולי היינו חוסכים לעצמנו את הנסיעה עכשיו.

יעקב גנות: זה כבר נמצא שלושה חודשים אצלי, תקוע, חיכיתי לוועדה, אני מתנצל.

יעקב גנות: נו, מה אתה רוצה, שאני אעשה יותר מזה?

דרור אלוני: בסיכומו של עניין מדובר על מאזן אינטרסים כשלדעתי המאזן הוכרע.

דרור אלוני: אני חושב שכפי שקצבת זמן בישיבה הקודמת, ראוי לקבוע זמן גם עכשיו, אני חושב שנאמר על ידי המנהל הכללי של משרד התחבורה שהנושא הושלם.

דרור אלוני: אני לא חושב שהמספרים שהוצגו כאן, 260 מיליון שקלים---

יעקב גנות: בלי קרקע, עכשיו אני מתחיל להיות זהיר.

דרור אלוני: אני לא חושב שהם רלוונטיים מבחינתנו, משום שמדובר על שוק חופשי, מדובר על עסקים פרטיים שרשות שדות התעופה משכירה להם את בתי המלאכה, את בתי הספר וכן הלאה.

דרור אלוני: אם זה כלכלי, ימצאו לעצמם מקום אחר.

דרור אלוני: פשוט להגיד 'חבר'ה, מה-1 בינואר 2011 מפסיקים בתי המלאכה האלה והאלה שפועלים בלי רישיון עסק ולא על פי תכנית בניין עיר מסודרת לפעול', והם ימצאו לעצמם מקומות אחרים.

דרור אלוני: אמרת שאתה רומז להם בצורה יותר מאשר ברורה, כנראה שהם צריכים עוד איזה שהוא רמז קטן---

יעקב גנות: כשיגיע מר בצר ל---

דרור אלוני: מר בצר מגיע לראות בכדי.

דרור אלוני: ..

דרור אלוני: אנחנו מאמינים בשלטון המקומי וגם איתכם לעבוד מתוך הבנה ושיתוף פעולה, ולכן כשהנושא עלה על הפרק פגשנו את אייל, ראש עיריית הרצליה ואני, ואמרנו לו 'תשמע, בוא תראה במה מדובר', לוודא שגם הוא לא מתנגד.

דרור אלוני: אנחנו לא רוצים לעבור מהתנגדות אחת להתנגדות.

דרור אלוני: .. לא רוצים להרע, להעביר את הרע ממקום אחד למקום אחר.

23596: ובעין שמר מתנגדים.

דרור אלוני: בעין שמר יש התנגדות ובעמק יזרעאל יכול להיות שלא תהיה התנגדות.

דרור אלוני: ולכן אנחנו אומרים, גם טיסות בתי הספר וגם בתי המלאכה, יכול להיות שהשוק החופשי יגיד 'חבר'ה, שווה לי להשקיע ולבנות בעצמי שם בית מלאכה חלופי'.

דרור אלוני: לפני חודש נחת שוב מטוס סילון בטיסה צפופה ונמוכה לתחזוקה בשדה התעופה בהרצליה.

דרור אלוני: הוא לא בנוי לדברים האלה.

דרור אלוני: אני מניח שהוא טס בהרשאה, שהוא קיבל הרשאה מרשות תעופה אזרחית, אבל אנחנו יודעים שלא כך צריך להיות, ואפשר למצוא פתרון אחר.

דרור אלוני: בסיכומו של דבר, אותו מטוס סילון שנחת בהרצליה, נחת שם משיקולים כלכליים.

דרור אלוני: אם היה לו יותר זול לעשות את הבדק בנמל התעופה בן גוריון, הוא יעשה בדק בנמל התעופה בן גוריון.

דרור אלוני: אנחנו יודעים הרי לתמרן את הכלכלה לצורך הדבר הזה.

דרור אלוני: אני אומר, בתוך מאזן האינטרסים, לדעתי הוכרעה הכף ואני חושב שצריך לקבוע זמנים ולצאת לדרך.

דרור אלוני: אם אתם תצאו לדרך מוגדרת בלוחות זמנים, אנחנו נוכל ליזום גם תכניות בנייה שעליהן אנחנו מדברים והיום אנחנו מנועים מלעשות את זה.

אופיר אקוניס: על כמה זמן אתה מדבר בערך?

דרור אלוני: לתכנן את התכניות האלה לוקח לפחות שנתיים.

דרור אלוני: להחליט על שדה התעופה, הרבה פחות.

23596: לנו יש תכניות.

23596: יש לנו תכניות שהן כרגע מוקפאות בגלל שדה התעופה, בסעיף 77 ו-78.

23596: ברגע שההקפאה תוסר, אנחנו רצים עם תכניות מפורטות.

אופיר אקוניס: אוקי.

יורם שפירא: אני רק רוצה להבהיר משהו.

יורם שפירא: ה-262 מיליון זה רק תשתיות של המדינה, לא מדובר על אף אחד מהגורמים הפרטיים.

יורם שפירא: זה הקמה של שדה, לא כולל את הפעילויות שציינת.

דרור אלוני: בדברים שאני לא מבין, אני לא יודע.

דרור אלוני: יעל גרמן: אז השיווק ייתן למדינה מיליארד ₪, יישאר לה בכיס עדיין 750 מיליון.

דרור אלוני: חשבון כלכלי פשוט.

יורם שפירא: אני לא מדבר על כלכלה עכשיו, רק התייחסתי למה שאמר---

עמרם שחר: סליחה, ואז אולי אפשר להביא את שדה התעופה ואת המנחת---

23596: בהפרש.

יעקב גנות: אולי באמת אפשר להעביר את הרצליה לקרית שמונה.

יעקב גנות: כך פתרנו את כל הבעיות.

יגאל בוזגלו: הם לא יסכימו לחטוף קטיושות.

נחום חופרי: אני קודם כל מברך על מה שאמר המנהל הכללי של משרד התחבורה, שיש החלטה ויש גם לוחות זמנים, ואני חושב שלוחות הזמנים, כפי שאתה אומר, הם מצוינים.

נחום חופרי: החשש שלי הוא שבין הוועדות ובין הדוחות וכל הדברים, לוחות הזמנים האלה יתמסמסו, כי אני הרי צופה עתידות.

נחום חופרי: אנחנו לומדים, בפוליטיקה, אתה יודע, לצפות עתידות.

נחום חופרי: הוועדות למיניהן, כמו שאמרה ראש עיריית הרצליה, יראו לנו למה לא, איך לא, איך לא כדאי, אבל אם נלקחה החלטה, אני חושב שהדיונים האלה מיותרים, צריך פשוט לקחת ולעשות.

ליאור כץ: כעורך דין, לעורכי דין יש תחביבים מוזרים, התחביב שלי זה לאסוף מסמכים ישנים על שדה התעופה הרצליה.

ליאור כץ: אתמול בערב ישבתי ופשפשתי ומצאתי מסמך, תכנית מסודרת, של צוות בין משרדי שכלל נציגים של משרד הביטחון, רשות שדות התעופה, כל הגורמים שאחראים, שהוגש בשנת 2000 למנהל הכללי של משרד התחבורה דאז, והוא נקרא 'צוות בין משרדי', כאשר תמצית ההמלצות על הרצליה מדברת על כך ששדה תעופה הרצליה צריך להמשיך להרחיב מיידית את העברת פעילות ההדרכה של בתי הספר לטיסה, הקפות, לשדה תעופה עטרות, היה אז, לא קיים כיום כמובן, וחיפה, בכל ימות השבוע, ולמנחתים בשדה תימן ומגידו בסופי שבוע, בתוך שנה להפסיק את פעילויות ההקפה, touch and go, בשדה תעופה הרצליה.

ליאור כץ: למימוש המלצה זו יש להמשיך מיידית באופן פרטני את העבודה המשותפת.

אופיר אקוניס: מתי זה?

ליאור כץ: יולי 2000, בדיוק לפני עשר שנים.

ליאור כץ: כך דיבר מר דרור אלוני על צוות או על ועדה שפעלה במשרד הביטחון לפני כשנתיים, שלוש שנים, למיטב זיכרוני.

דרור אלוני: חמש שנים.

ליאור כץ: או חמש שנים.

ליאור כץ: כשנהנים הזמן רץ מהר.

ליאור כץ: ואותה ועדה גם הגיעה למסקנות.

ליאור כץ: אני רוצה לומר, אדוני המנהל הכללי של משרד התחבורה, אם יש צורך אני מוכן ומזומן, למרות שהדוח הוגש אליכם בזמנו, להעביר אליכם מחדש את אותו דוח של צוות בין משרדי.

יעקב גנות: יש לי אותו.

ליאור כץ: אז קלעתי לדעת גדולים.

ליאור כץ: אנחנו מבקשים שני דברים פשוטים.

ליאור כץ: הואיל וכל הוועדות במשך ה-15 שנים האחרונות כבר התכנסו וכבר החליטו וכבר ראו את תמונת המצב, וזה מה שקיים במדינה הקטנה והמוגבלת שלנו, אנחנו, הרשויות המקומיות, מבקשים שני דברים.

ליאור כץ: דבר אחד, לעשות את מה שלא נעשה עד היום.

ליאור כץ: מה שלא נעשה עד היום זה לקבוע תאריך יעד.

ליאור כץ: בואו ננסה את הדבר הזה.

ליאור כץ: אולי אם נקבע תאריך יעד, כפי שאמרה גב' יעל גרמן, אז כולם יתכנסו לתוך התאריך הזה והדברים ייקרו מעצמם והשוק החופשי ינווט את עצמו למקומות אחרים אפשריים, כמו מגידו, כפי שאדוני המנהל הכללי ציין, וכמו שדה תימן ומקומות אחרים.

ליאור כץ: אז אחד, אנחנו מבקשים לקבוע תאריך יעד.

ליאור כץ: והדבר השני הוא לקבל החלטה שהשדה בהרצליה יפוזר.

ליאור כץ: יפוזר באופן יחסי בין כמה שדות ומנחתים קיימים, על מנת שלא נצטרך להגיע למצב של תכנון והקמה של שדה חדש, דבר שייקח עוד הרבה שנים קדימה וגם יעלה לא מעט כסף למדינה.

ליאור כץ: אני מודה לאדוני היושב ראש ואני מבקש מאדוני היושב ראש שהוועדה תקבל החלטה ברוח זאת, שלקראת הישיבה הבאה, אם תתקיים, ייקבע תאריך יעד ותתקבל החלטה לאיזה מקומות הפעילות בהרצליה תפוזר.

ליאור כץ: תודה רבה לכם.

אופיר אקוניס: המנהל הכללי.

יעקב גנות: משפט אחד, אבל אני חושב שאתה, כעורך דין, אספן מסמכים, יכול לקחת את המסמך שרק לפני כמה חודשים נכתב, תקרא שם ושם כתוב תאריך יעד.

יעקב גנות: קח את התאריך שזה נחתם, לך אחורה חמש שנים, זה תאריך היעד של פינוי שדה התעופה.

יעקב גנות: כתוב.

יעקב גנות: אתה רוצה שיכתבו את זה עוד פעם?

יעקב גנות: הרי אין הצדקה.

יעקב גנות: אל"ף.

יעקב גנות: בי"ת, אני אמרתי את זה בצורה הכי ברורה פה, אני ממתין להחלטת משרד הביטחון.

יעקב גנות: משרד הביטחון צריך להגיד לנו כן, ומה כן.

ליאור כץ: החליט לפני חמש שנים.

ליאור כץ: משרד הביטחון קיים ועדה והחליט לגבי הרצליה את מה שהחליט, לאן ניתן מבחינתו להעביר ולאן לא ניתן להעביר.

ליאור כץ: זה מבחינת משרד הביטחון, מבחינת הצבא.

יעקב גנות: אבל מה שהוחלט אז, אני צריך לקבל את האישור עכשיו.

יעקב גנות: אז לא היתה החלטה של ועדה---

ליאור כץ: אני מוכן ומזומן לשלוח לך את הסיכום של משרד הביטחון מלפני חמש שנים.

יעקב גנות: אני צריך לתקן עכשיו מה שקרה בעשר השנים האחרונות.

אופיר אקוניס: חברת המועצה בהרצליה, גב' מאיה כץ, אחרונת הדוברים, ואנחנו מסכמים.

אופיר אקוניס: בבקשה.

מאיה כץ: קודם כל אני רוצה לברך.

מאיה כץ: בעיניי, באופן יחסי, המפגש השני מאז המפגש הקודם, היה יחסית זריז ומהיר, צריך גם להתייחס לכל האירועים שאנחנו חווים כמדינה לא פשוטה, אז קודם כל לברך אותך, אדוני יושב ראש הוועדה.

מאיה כץ: דבר נוסף, אני רוצה כמובן לחזק את כל דבריהם של ראשי הערים, שמובילים את הפרויקט, ולהעלות עוד פעם את הנקודה של הדיור לזוגות צעירים שבסופו של דבר אנחנו מקווים שראש עיריית הרצליה, בשיתוף עם ראש המועצה של כפר שמריהו, יובילו את הפרויקט, בהנחה ששדה התעופה יוכל להתפנות ולהיסגר מתאריך 12 ביולי?

אופיר אקוניס: ה-17 ביולי זה רק הוועדה.

מאיה כץ: כן, ואז אני מניחה שחמש השנים שדיברת עליהם ייכנסו לתוקף, ברגע שהם ייתנו את ההנחות שלהם.

מאיה כץ: המצוקה של הדיור לזוגות צעירים בכלל באזור גוש דן היא לא חדשה וזה לא סוד.

מאיה כץ: אנחנו נלחמים על זה, ראשי הערים מובילים את זה, אנחנו, כחברי מועצה צעירים, עוזרים להם להוביל את זה ובוודאי תומכים בזה, כי כרגע אנחנו עוד נשארים לגור עם ההורים שלנו כי אין לנו היום איפה לגור וזו בעיה.

מאיה כץ: אני חושבת שחלק מהנושא של איזה שהיא לקיחת החלטה והצהרה לגבי הפינוי שלו ובעצם הסגירה שלו יכולה מאוד לעזור לכל המצוקה של הדיור היום בקרב הצעירים, וזה נושא שחשוב לקדם אותו וחשוב גם לקחת אותו בחשבון בקבלת ההחלטה.

מאיה כץ: וכאן אני באמת רוצה שיתייחסו לזה ושאתם תראו את זה באותה עין שאנחנו רואים את זה, כחברי מועצה צעירים שדואגים לקדם את הנושא הזה, כאשר תתקבל ההחלטה, כמו שאמרנו, בחודש יולי.

מאיה כץ: אני מניחה שלזה אתה מחכה, המנהל הכללי של משרד התחבורה.

אופיר אקוניס: רבותיי, אני מציע לעשות דבר כזה; קודם כל נתחיל מקרית שמונה.

אופיר אקוניס: אתה התחייבת, המנהל הכללי, ואני מברך אותך.

אופיר אקוניס: זו בשורה טובה לקרית שמונה, בכל זאת לקיים עוד בדיקה אחת.

אופיר אקוניס: תשתף בבקשה גם את נציגי התושבים ואת מפעילי המנחת, שטענו שלא דיברת איתם קודם, דבר איתם, תגיעו לאיזה שהיא מסקנה משותפת, חדשה, הפעלת פיילוט, כן, לא, ביחד תגיעו למסקנות שלכם.

אופיר אקוניס: אני מבקש, אדוני מנהל רשות תעופה אזרחית, לגבי ההערה של ראשי הרשויות על בדיקת הפיזור.

אופיר אקוניס: כבר מעכשיו, בואו נתחיל לקדם מהלכים, אם אפשר לשדה תימן ולעין שמר או למגידו ולמקומות אחרים, ואם תוכל להניח גם כן על שולחן ועדת הכלכלה, ואנחנו כמובן מדברים פה על העניין הזה בשם הכנסת כולה, את בדיקתך לגבי הפיזור, במיידי.

אופיר אקוניס: לא לחכות יותר מדי.

אופיר אקוניס: בסוף יולי אנחנו נתכנס כאן, נשמע את התוצאות של אותה ועדה מפורסמת של משרד הביטחון, כל מה שיכול להיות כמובן גלוי, אנחנו לא ניכנס להיבטים הלא גלויים.

אופיר אקוניס: ואתה, כמובן, אנחנו מבינים שהמדיניות היא לקדם את פינוי השדה.

אופיר אקוניס: זה הדבר החשוב.

אופיר אקוניס: אני רוצה להגיד גם לראשי הרשויות, לחדשים יותר ולחדשים פחות, מר חופרי עזב בינתיים, שהרבה שנים מדברים על כך, ואני חושב שלראשונה, אם אני לא טועה, מדובר באמת על סוג של התקדמות אמיתית ולא על איזה שהוא פרטץ'.

אופיר אקוניס: אני אומר לכם, אני מכיר גם את המנהל הכללי, גם את יושב ראש רשות התעופה האזרחית, אנחנו יושבים פה שעות רבות על דברים שלא שונו 60 שנה.

אופיר אקוניס: לא באנו כדי לא לשנות דברים עוד 60 שנה, באנו כדי לשנות אותם בזמן הקרוב ובשביל זה צריך את ההתייעצויות וגם הישיבות הללו.

אופיר אקוניס: אמר מר חופרי, או מר אלוני, למה אנחנו באים?

אופיר אקוניס: אנחנו באים, תאמין לי, כי הישיבות הללו, סד הזמנים הזה שאנחנו קובעים, משפיעים על כל המערכת.

אופיר אקוניס: אפשר לקבוע גם לא לבוא לכאן, אבל אז אנחנו לא נתכנס לתוך כל מיני הגדרות יותר ספציפיות, גם לגבי התאריכים.

אופיר אקוניס: אז אני מאוד מודה לכם ואנחנו ניפגש פה כמובן לקראת סוף יולי.

אופיר אקוניס: הישיבה נעולה.

מאיה כץ: עוד דבר אחד, אולי יוכלו הפעם כן להעביר לנו את החומר שתחליט--- היו"ר אופיר אקוניס: החומר יעבור, ודאי.

מאיה כץ: גם משרד התחבורה מעביר הכל.

מאיה כץ: תודה רבה.